stanford-oval/wikipedia huggingface dataset:
הקשת הגעשית של קמפניה
מבנים געשיים

המבנים הגעשיים הבולטים ביותר בקשת הגעשית של קמפניה מתרכזים מסביב למפרץ נאפולי:
מבנים געשיים > מתחם סומה-וזוב

במזרח מפרץ נאפולי מצוי מתחם הקלדרה של סומה-וזוב, שנוצר בהתפרצות געשית לפני כ-18,300 שנים. במהלך התפרצותו של הר הגעש סומה התרוקן תא המאגמה שלו במידה רבה, שגרמה להתמוטטות תקרת התא ולהיווצרות קלדרה. החרוט הגעשי של סומה התמוטט אל תוך הקלדרה בשלמותו, והוא מרכיב היום את הר הגעש וזוב.
מתחם זה עדיין פעיל, ווזוב נחשב לאחד מהרי הגעש המסוכנים בעולם עקב צפיפות האוכלוסייה הגבוהה סביבו. במקרה של התפרצות יימצאו כשלושה מיליון בני אדם בטווח סכנה.
מבנים געשיים > קמפי פלגריי

המתחם הגעשי של קמפי פלגריי הוא קלדרה מקננת – קלדרה שנוצרה בתוך קלדרה עתיקה יותר. הקלדרה הראשונה נוצרה בהתפרצות געשית שהתרחשה לפני כ-39,000 שנים, והשנייה – לפני כ-15,000 שנים.
חלק מן הקלדרה של קמפי פלגריי מצוי על קרקעית הים, ותוחם את מפרץ פוצואולי. חלקה היבשתי מורכב מחרוטים געשיים, בלועם של כמה מהם מצויים אגמי לוע.
הפעילות במתחם זה נמשכת. הר הגעש מונטה נואובו (Monte Nuovo) – "ההר החדש" – הוא ההר הצעיר ביותר באירופה, והוא נוצר בהתפרצות שהחלה ב-29 בספטמבר 1538 ונמשכה שבוע. התמלאות והתרוקנות תא המאגמה מתחת לקמפי פלגריי – בנוסף לפעילות הידרותרמית – גורמת לתופעה של התרוממות ושקיעה לסירוגין של פני השטח, המלווה לעיתים ברעידות אדמה חלשות. תופעה זו נקראת ברדיסייסמיות (Bradyseism), ותוצאותיה ניכרות בעיר פוצואולי.
מבנים געשיים > מבנים נוספים

בשולי מפרץ נאפולי מצויים שני איים געשיים:
איסקיה – הנקודה הגבוהה ביותר באי היא הר הגעש אמפאו (Mount Epomeo), המתנשא לגובה 789 מטרים. האי מורכב בעיקר מסלעי בזלת וטוף.
פרוצ'ידה (Procida) – האי ממוקם בין חצי האי בו שוכנים הרי הגעש של קמפי פלגריי לבין איסקיה. האי נוצר בהתפרצות געשית, וכיום הוא שקוע ונחשב רדום.
ראו גם

גאולוגיה - מונחים
טקטוניקת הלוחות
מתחם געשי
קשת איים
לקריאה נוספת

Encyclopedia of Volcanoes, ‏ ISBN 0-12-643140-X, Academic Press
Encyclopedia of Geology, Elsevier Academic Press, First edition 2005, ISBN 0-12-636380-3
הערות שוליים

↑  משטח קרבונטי – משטח גידוע המצוי בחלקו העליון של שילד, עליו הורבדו סלעי משקע
↑  The Campanian Plain and Phlegrean Fields: structural setting from potential field data
↑  איור: תנועת חצי האפניני בעקבות ההפחתה
↑  היווצרות הקשת הגעשית של קמפניה
↑  Chemical and isotopic composition (Os, Pb, Nd, and Sr) of Neogene to Quaternary calc-alkalic, shoshonitic, and ultrapotassic mafic rocks from the Italian peninsula: Inferences...
↑  היסטוריה געשית של סומה-וזוב
↑  Geotimes - April 2005 - Vesuvius’ next eruption
היווצרות הקשת הגעשית של קמפניה – חתך מצפון-מערב לדרום-מזרח
מפה גאוטקטונית של האזור הגעשי בדרום מזרח הים הטירני – בכחול: געשיות בזלתית פליסטוקנית, באדום – געשיות נאוגנית מאוחרת
מבנים געשיים עיקריים בקשת הגעשית של קמפניה
הררזאוריים

| הררזאוריים |
| --- | --- |
 Sanjuansaurus
תקופה
טריאס עליון, 233.23–225 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
משפחה:: הררזאוריים
שם מדעי
 Herrerasauridae ‏Benedetto, 1973

הררזאוריים (שם מדעי: Herrerasauridae) היא משפחה קטנה של דינוזאורים קדומים שחיו בטריאס לפני 225–233 מיליון שנה. הם נמצאו בעיקר באמריקה הדרומית שבעבר הייתה מחוברת ליבשת הענק פנגיאה. כמה מאובנים בודדים נמצאו באמריקה הצפונית וישנם חוקרים שסוברים שנמצאו בעוד יבשות.
אלו היו דינוזאורים קטנים ואוכלי בשר באורך של עד 4 מטר. הם נעו על שתיים במהירות וצורתם הייתה שונה מרוב הדינוזאורים הטורפים. ייתכן שהם לא המשיכו להתפצל ונכחדו בסוף הטריאס. ליצורים היה גוף קליל, חוטם מוארך, חלל עיניים גדול וזרועות ארוכות עם אצבעות ארוכות מאוד וטפרים גדולים. ייתכן שחלק מזמנם הם נעו על ארבע.
כל היצורים היו טורפים שצדו זוחלים או סינאפסידים קטנים יותר.
סוגים

קסאוזאורוס (Caseosaurus)
צ'ינדזאורוס (Chindesaurus)
הררזאורוס (Herrerasaurus)
Gnathovorax
סנחואנזאורוס (Sanjuansaurus)
סטאוריקוזאורוס (Staurikosaurus)
וסיליה אדז'יץ'

וסיליה אדז'יץ' (נולד ב-12 במאי 2006 בניקשיץ' שבסרביה ומונטנגרו) הוא כדורגלן מונטנגרי המשחק בעמדת הקשר ההתקפי בקבוצת בודוצ'נוסט פודגוריצה מליגת העל המונטנגרית.
קריירת מועדונים

אדז'יץ' גדל במחלקת הנוער של בודוצ'נוסט פודגוריצה. בשנת 2022 החל לשחק בקבוצה הבוגרת של המועדון במסגרת ליגת העל המונטנגרית, וכבר בעונתו הראשונה בקבוצה הבוגרת זכה באליפות מונטנגרו.
תארים

אליפות מונטנגרו (1): 2022/2023
הררי (מדינה)

ערך זה עוסק במדינה באתיופיה. אם התכוונתם לבירת זימבבואה, ראו .
| --- | --- |
דגל הררידגל הררי

 מדינה:  אתיופיה אתיופיה
 מושל:  מוראד עבדולחדין
 בירת המדינה:  הרר
 שפה רשמית:  הררי, אורומו 
 שטח:  311 קמ"ר
 אוכלוסייה:  ‏
  ‑ במדינה:  175,900 (2005)
  ‑ צפיפות:  630 נפש לקמ"ר (2005)
 קואורדינטות:  9°18′40″N 42°07′26″E﻿ / ﻿9.3109944444444°N 42.123813888889°E﻿ / 9.3109944444444; 42.123813888889 
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
 
המדינה האזורית הלאומית של אומת ההררי (באנגלית:  Harari People's National Regional State) היא הקטנה מבין מדינות אתיופיה, הן בשטחה והן במספר תושביה. בעבר הייתה חלק ממחוז הררג. בירתה של הררי היא העיר הרר.
דמוגרפיה

על פי נתוני הסוכנות המרכזית לסטטיסטיקה של אתיופיה לשנת 2005, חיים בהררי 196,000 תושבים, כאשר החלוקה היא 100,000 גברים ו-96,000 נשים. 74,000 או 37.8% הם כפריים, ו-122,000 או 62.2% הם עירוניים. להררי שטח של 311.25 קמ"ר וצפיפות ממוצעת של כ-630 איש לקמ"ר.
הקבוצות האתניות במדינת הררי הן אורומו 52.35%, אמהרים 32.6%, הררים 7.1% ו-3.2% גורג'ה. מכאן עולה כי ההררים הם מיעוט קטן במדינת האם שלהם.
התפלגות הדתות בהררי היא 60.3% מוסלמים, 38.2% נוצרים אתיופים אורתודוקסיים, 0.9% נוצרים פרוטסטנטים, 0.55% נוצרים קתולים, ו-0.1% דתות אחרות.
וולף 1061

| --- | --- |

אילוסטרציה של מערכת וולף 1061 ובמרכזה, הננס האדום
 נתוני תצפית
 קבוצת כוכבים:  נושא הנחש
 שמות נוספים:  גליזה 628,‏ LHS 419
 סוג:  ננס אדום
 בהירות נראית:  10.03
 סיווג ספקטרלי:  M3.5 V
 עלייה ישרה:  16ʰ 30ᵐ 18.06ˢ מילי-שניות קשת בשנה
 נטייה:  ‏45.3″ ‏39′ ‏12°‏- מילי-שניות קשת בשנה
 מאפיינים פיזיים
 בהירות מוחלטת:  11.87
 מרחק:  14.0  שנות אור 4.29  פארסק
 רדיוס:  0.31 רדיוסי שמש
 מסה:  0.29 מסות שמש
 עוצמת הארה:  פי 0.0015 מהשמש
 טמפרטורה:  3,342 K
 מהירות סיבוב:  0.5 ק"מ/שנייה
 מהירות רדיאלית:  21.04- קילומטר בשנייה
 תנועה עצמית:  1,175 מילי-שניות קשת בשנה
 היסט:  232.139±0.0268 אלפיות של שניות קשת
 מתכתיות:  0.09-
וולף 1061, נקרא גם גליזה 628 או LHS 419 הוא כוכב ננס אדום לא פעיל, שנמצא במרחק של כ-14 שנות אור ממערכת השמש בקבוצת הכוכבים נושא הנחש. זהו הכוכב הקרוב ביותר לכדור הארץ שידוע שיש לו כוכב לכת שנמצא בתחום המאפשר קיום חיים. חוקרים גילו כי לוולף 1061 יש מערכת של לפחות שלושה כוכבי לכת חוץ שמשיים (וולף 1061b, וולף 1061c ווולף 1061d) הנעים סביבו. הכוכב נקרא על שם מקס וולף, אסטרונום גרמני שקיטלג אותו בשנת 1919.
מאפיינים

וולף 1061 הוא ננס אדום מסוג ספקטרלי M3.5 V, מסתו מוערכת בכ-0.3 מסת שמש, רדיוסו מוערך בכ-0.3 רדיוס שמש, טמפרטורת פניו היא כ-3,300 קלווין והוא מאיר בעוצמה של מאית מעוצמת ההארה של השמש, אך בשל טמפרטורת פניו הנמוכה רק כ-15% מקרינתו היא באור נראה והשאר בתחום התת-אדום. הכוכב מסתובב על צירו אחת לכ-94 ימים, כך שמהירות הסיבוב העצמי שלו היא נמוכה מאוד, כחצי קילומטר בשנייה בלבד, דבר המאפיין כוכבים זקנים. בהירות נראיתו של הכוכב משתנה במספר מאיות של דרגת בהירות והוא מסווג כמשתנה BY בדרקון. לכוכב תנועה עצמית גדולה במיוחד של כ-1.175 שניות קשת בשנה, ולכן הוא נכלל בקטלוג לויטן לכוכבים בעלי תנועה עצמית גדולה. בשל קרבתו הוא גם נכלל בקטלוג גליזה לכוכבים קרובים.
גילוי מערכת כוכבי הלכת

חוקרים מאוניברסיטת ניו סאות' ווילס באוסטרליה צפו בוולף 1061 באמצעות ספקטרוגרף HARPS בטלסקופ בקוטר 3.5 מטרים של המצפה האירופי הדרומי בצ'ילה וגילו בשנת 2015 שאת וולף 1061 מקיפים שלושה כוכבי הלכת במסלולים בני 5,‏ 18 ו-67 ימים, ולהם מסות של 1.4, 4.3 ו-5.2 מסות ארץ בהתאמה, מה שמצביע שבסבירות גבוהה שלושתם כוכבי לכת מוצקים. כוכב הלכת הגדול ביותר והחיצוני מבין השלושה נמצא מחוץ לגבול אזור החיים, בעוד כוכב הלכת הקטן הפנימי קרוב מדי לכוכב מכדי לאפשר חיים, אך כוכב הלכת האמצעי, וולף 1061c, שמרחקו מוולף 1061 הוא כ-0.09 יחידה אסטרונומית, נמצא במרחק שעשוי לאפשר קיום של חיים עליו.
הערות שוליים

1 2 3 4 5 6 7 8 9  N. Astudillo-Defru, T. Forveille, X. Bonfils, D. Ségransan, F. Bouchy, X. Delfosse, C. Lovis, M. Mayor, F. Murgas, F. Pepe, N. C. Santos, S. Udry & A. Wunsche: The HARPS search for southern extra-solar planets. XLI. A dozen planets around the M dwarfs GJ 3138, GJ 3323, GJ 273, GJ 628, and GJ 3293, Astronomy & Astrophysics, Vol. 602, id. A88, p. 2 (2017)
1 2  VizieR: LHS 419, LHS Catalogue, 2nd Edition (Luyten 1979)
↑  General Catalogue of Variable Stars: Gliese 628
↑  W. Gliese: Catalogue of Nearby Stars, Veröffentlichungen des Astronomischen Rechen-Instituts Heidelberg, Nr. 22, p. 68 (1969)
↑  D. J. Wright, R. A. Wittenmyer, C. G. Tinney, J.S. Bentley & J. Zhao: Three Planets Orbiting Wolf 1061, The Astrophysical Journal Letters, Vol. 817, Iss. 2, article id. L20, p. 2 (2016)
ציור של המערכת, שצויר על ידי ילדה בכיתה ח'.
וסילי שוקשין

| --- | --- |

 לידה:  25 ביולי 1929 Srostki, Biysky District, ברית המועצות 
 פטירה:  2 באוקטובר 1974 (בגיל 45) Kletskaya, רוסיה 
 מקום קבורה:  בית הקברות נובודוויצ'יה 
 מדינה:  ברית המועצות 
 תקופת הפעילות:  1956–1974 (כ־18 שנים) 
 מקום לימודים:  המכון לקולנוע על שם גרסימוב (1960) 
 בן או בת זוג:  לידיה פדוסייבה שוקשינה (1964–?) 
 צאצאים:  מריה שוקשינה, בפסקה זו רשומה אחת נוספת שטרם תורגמה 
 פרסים והוקרה:  פרס ברית המועצות (1971)  פרס לנין (1976)  פרס האחים וסילייב של הרפובליקה הסובייטית הרוסית (1967)  עיטור הדגל האדום של העמל (1967)  פעיל מצטיין באמנויות  של הרפובליקה הסובייטית הפדרטיבית הסוציאליסטית של רוסיה (29 בספטמבר 1969) 
 http://www.shukshin.ru
 פרופיל ב-IMDb
 
וסילי מקארוביץ' שוקשין (ברוסית: Васи́лий Мака́рович Шукши́н; ‏25 ביולי 1929, מחוז אלטאי – 2 באוקטובר 1974, מחוז וולגוגרד) היה שחקן קולנוע, סופר ובמאי סובייטי. הוא זכה בפרס ברית המועצות בשנת 1971 ובפרס לנין בשנת 1976 (לאחר פטירתו).
ביוגרפיה

וסילי שוקשין נולד בכפר במחוז אלטאי למשפחת איכר. בשנת 1933 אביו נעצר והוצא להורג. בשנת 1943 שוקשין סיים שבע שנות לימוד והחל ללמוד בבית הספר לטכנאים בעיר הקרובה. לאחר שנתיים של לימודים הוא חזר לקולחוז בו גדל. בשנת 1947 הוא עזב את הכפר ועבד בעבודות מזדמנות שונות.
בשנת 1949 שוקשין גויס לצבא האדום ושירת בצי. בשנת 1953 הוא שוחרר בטרם סיים את תקופת שרות החובה עקב מחלתו. שוקשין חזר לכפר בו נולד, השלים לימודי בית ספר תיכון ואף עבד כמורה.
בשנת 1954 שוקשין נסע למוסקבה והתקבל ללימודים ב-VGIK. הוא למד אצל מיכאיל רום. לפי המלצת רום שוקשין התחיל לשלוח לירחונים ספרותיים סיפורים קצרים אותם כתב. בשנת 1958 התפרסם הסיפור הראשון של שוקשין.
לאחר סיום הלימודים שוקשין השתתף במספר סרטים, אך ללא הצלחה מיוחדת. בשנת 1964 הוא כתב תסריט לסרט על בסיס סיפוריו וביים אותו. הסרט שזכה להצלחה גדולה.
במהלך שנות ה-60 שוקשין כתב תסריטים למספר סרטים אך הנהלת האולפנים לא הסכימה להתחיל בהסרטת הסרטים ככל הנראה משיקולי צנזורה. במקביל הוא המשיך לכתוב סיפורים קצרים שזכו להצלחה גדולה. רוב סיפוריו מוקדשים לחיי הכפר הסובייטי.
בשנת 1974 שוקשין ביים סרט חדש על חיי פושע פלילי משוחרר. הסרט זכה בפרס ראשון בפסטיבל הסרטים הסובייטי. כמו כן הוא קיבל הזמנה להשתתף בסרט חדש של סרגיי בונדרצ'וק. במהלך הצילומים הוא נפטר באופן פתאומי. על מכלול יצירות בספרות וקולנוע בשנת 1976 הוענק לו פרס לנין.
שוקשין נטמן במוסקבה בבית העלמין נובודוויצ'יה.
שוקשין היה נשוי שלוש פעמים. עם אשתו הראשונה שגדלה איתו באותו כפר הוא התחתן בשנת 1953. בשנת 1957 בהיותו במוסקבה הוא כתב לה שהוא רוצה להתגרש. בשנים 1964 נישא בשנית לשחקנית הקולנוע לידיה פדוסייבה, ב-1965 נולדה לבני הזוג בת וב-1967 הם התגרשו. בשנת 1968 התחתן שוקשין בפעם השלישית. מנישואין אלו נולדו לו עוד שתי בנות.
הנצחה

לזכר הסופר נקראו מספר רחובות ברוסיה והוצבו פסלים. תיאטרון בעיר ברנאול נקרא על שמו.
בטלוויזיה הוקרנו מספר תוכניות טלוויזיה, סדרות וסרטים תיעודיים על חיין. בשנת 2015 פורסמה ביוגרפיה מפורטת של שוקשין מאת אלכסיי ורלאמוב.
הצפנה מאומתת

סכמת הצפנה מאומתת (באנגלית: Authenticated Encryption) או בקיצור AE, היא סכמת הצפנה של צופן סימטרי, שמטרתה לספק במקביל לסודיות שלמות ואימות המידע המוצפן.
באופן כללי יצירת סכימות הצפנה מאומתת היא משימה קשה יותר מיצירת סכמה שמקיימת את דרישה הבסיסית של סודיות בלבד. אחת הדרכים ליצירת סכימת הצפנה מאומתת היא בעזרת הרכבה של שתי סכמות קריפטוגרפיות נפרדות: אלגוריתם הצפנה בטוח לפי מודל התקפת גלוי-נבחר וקוד אימות מסרים לפי מודל התקפת מסר נבחר. תחילה השולח והמקבל צריכים להסכים ביניהם על מפתח הצפנה סודי. המצפין משתמש במפתח הסודי שברשותו כדי להצפין את המידע באמצעות הצופן הסימטרי ולאחר מכן מייצר באמצעות קוד אימות המסרים עם מפתח סודי נפרד (אלא אם כן קיימת דרך בטוחה ליצור ממנו באופן בלתי תלוי מפתח אחר) תג אימות של המסר המוצפן ואת התוצאה שהיא זוג של מסר מוצפן ותג אימות מתאים הוא שולח למקבל. המקבל מצידו משתמש במפתח הסודי שברשותו כדי לפענח את המידע וכן בודק את תג האימות שקיבל באמצעות המפתח הסודי שבו השתמש השולח. אם המידע מאומת בהצלחה הוא מקבל אותו כמידע אותנטי שהגיע מהמקור שהוצהר, אחרת הוא דוחה אותו על הסף ומחזיר הודעת שגיאה מתאימה לשולח. מעצם ההגדרה תג האימות מבטיח כי תוקף בעל יכולת חישוב סבירה לא יוכל לזייף מסר מוצפן ותג מתאים בלא ידיעת מפתח ההצפנה הסודי המשותף להם, כך שהמקבל לא יבחין בכך (כלומר, שפונקציית האימות של המקבל תחזיר "אמת" כאילו ההודעה התקבלה מהשולח האותנטי).
רקע ומוטיבציה

הצורך בהצפנה מאומתת עולה באופן טבעי לאור העובדה שמעצם ההגדרה צופן סימטרי אינו מבטיח שלמות ואותנטיות. תמיד קיים חשש שתוקף זדוני יצליח ליירט מסר מוצפן, לשנותו או להחליפו באחר ולהעבירו ליעדו מבלי שלמקבל תהיה דרך להבחין בכך. בשל כך פותחו שיטות לאימות שנועדו להבטיח את שלמות המסר באמצעים קריפטוגרפיים. בעבר בשל ההפרדה בין שני היעדים, סודיות לעומת שלמות ובהיעדר תקן כלשהו נטו מפתחי מערכות אבטחה לפתור בעיה זו בשיטות אד הוק. דרך אחת היא להוסיף יתירות מכוונת כמו ריפוד המסר במספר אקראי לפני ההצפנה, דרך אחרת היא שילוב קוד אימות מסרים יחד עם הצפנה (באופן שלא הוכח כבטוח מבחינה קריפטוגרפית). התקפות אינטרנט ניצלו פרצות אלו. הניסיון מלמד ששילוב הצפנה עם אימות מורכב ומועד לשגיאות. שגיאה נפוצה אחת היא הניסיון להבטיח אימות בשיטות לא קריפטוגרפיות כמו שימוש בפונקציית גיבוב ללא מפתח או בקוד תיקון שגיאות. פרוטוקול SSH גרסה 1.5 השתמש ב-CRC-32 לאימות במבנה CBC עובדה שנוצלה לשבירת הפרוטוקול. טעות אחרת היא להשתמש במפתח הצפנה יחיד הן להצפנה והן לאימות שאינו מומלץ ואף עלול להוות פרצת אבטחה במקרים מסוימים. בשל בעיות תאימות עם מערכות קיימות יש עדיפות לשימוש במפתח אחד. בפועל מערכות הצפנה בטוחות משתמשות בטכניקה לגזירת מפתחות הצפנה נוספים ממפתח המאסטר באמצעות KDF בטוח. גם במקרה שהמרכיבים כשלעצמם בטוחים יכול להיות שהמערכת כמכלול לא תהיה בטוחה.
הפרדיגמה הבסיסית כדי לספק סודיות ושלמות באופן בטוח היא, לקחת צופן סימטרי בטוח המספק סודיות בלבד ולשלבו במצב הפעלה CBC או מצב מונה עם אלגוריתם אימות מסרים בטוח המספק אימות בלבד. עם מפתח סודי נפרד או עם מפתח שנגזר באופן בטוח מהמפתח הראשון. מפתח האימות ומפתח ההצפנה חייבים להיות שונים ובלתי תלויים סטטיסטית, כלומר לא ניתן לנחש מפתח אחד בהינתן השני. אפשר להישתמש בשני מפתחות סודיים האחד לצורך הצפנה והשני לצורך אימות. אך לשיטה זו מספר חסרונות; יעילות נמוכה, אחסון מספר רב של מפתחות סודיים וכן בעיית תאימות עם מערכות קיימות. דרך אחרת היא להפיק את מפתח האימות מתוך מפתח ההצפנה בדרך בטוחה כמו באמצעות פונקציה אקראית 'אוניברסלית'.
שיטות השילוב של הצפנה עם אימות מתחלקות לשני סוגים עיקריים; הרכבה גנרית, שבה הם נעשים בנפרד ללא קשר הדוק ביניהם, הרעיון נמצא בשימוש מעשי נרחב בסכמות רבות בין היתר HMAC, UMAC או CBC-MAC. השיטות האחרות מנסות לשלב בין ההצפנה והאימות באופן יותר הדוק כדי להבטיח סודיות ואימות גבוהים ביותר האפשריים במחיר הנמוך ביותר מהיבט של יעילות. קיימות מספר שיטות כאלו, ביניהן אפשר למנות את: OCB, CCM, EAX, GCM שהוצעו ונבחנו על ידי מומחים ואושרו בתקן איזו ובארגוני תקינה נוספים. וכן IACBC, XCBC, Helix, CWC.
רקע ומוטיבציה > היסטוריה

רעיון הצפנה מאומתת הועלה לראשונה על ידי בלייר ורוגווי ב-1995 והורחב לאחר מכן על ידי אחרים. המושג מבוסס על רעיון אימות מסרים שהועלה לראשונה על ידי ווגמן וקרטר, הם הציעו לנצל צופן בלוקים כדי להשיג אימות במקום סודיות. מטרת קוד אימות מסרים היא להבטיח שלמות טקסט-קריא (המסומן INT-PTXT קיצור של integrity of plaintext) או שלמות טקסט-מוצפן (שנקרא INT-CTXT קיצור של integrity of ciphertext), באופן כזה שבהינתן מסר ומפתח סודי, המקבל יוכל להבחין בכל שינוי במסר בהסתברות מאוד גבוהה. בשונה מרעיון הבטחת סודיות בצופן סימטרי, כאן בהגדרה המסר יכול להישאר גלוי ואין דרישה לסודיות. לצורך השוואה בין שתי הדרישות; סודיות מול אימות, מקובל שההגדרה האחרונה מקבילה לרעיון החלש של הבטחת סודיות שנקרא IND-CPA כלומר עמידות בפני התקפת גלוי-נבחר, הקיצור IND מתייחס לאי-יכולת הבחנה (indistinguishability). את הבטחת השלמות דהיינו שהמסר המוצפן 'לא ניתן לזיוף' (unforgeable) תחת התקפת מסר-נבחר (CMA) אפשר להגדיר בשני אופנים, ההגדרה החלשה מסומנת WUF-CMA (קיצור של weakly unforgeable) שבה בהינתן מסר ותג מתאים, יהיה קשה מבחינה חישובית למצוא מסר אחר שהתג יהיה תקף עבורו, גם אם התוקף יכול לבקש מהאורקל שיכין עבורו תגים המתאימים למספר מסרים לפי בחירתו, עם אותו מפתח אימות או מפתחות אחרים[דרוש מקור]. או בהגדרה החזקה יותר הנקראת SUF-CMA כאשר SUF פירושו strongly unforgeable, שבה באותה סיטואציה יהיה קשה מבחינה חישובית ליריב למצוא כל זוג 'מסר+תג' כך שהתג יהיה תקף עבור המסר (גם אם המסר אינו בעל משמעות או שייכות כלשהי, כל עוד התג לא יוצר במקור מאותו מסר). הוכח שכל פונקציה פסאודו-רנדומלית בטוחה יכולה להיות MAC בהגדרה החזקה.
הצפנה מאומתת עם מידע נלווה

רוגווי הרחיב את המושג הצפנה מאומתת להגדרה של הצפנה מאומתת עם מידע נלווה (Authenticated Encryption with Associated Data בקיצור AEAD). במודל זה המידע מחולק לשני חלקים טקסט-גלוי המיועד להצפנה וכותר (header) שמגיע יחד איתו. השלמות במקרה זה מחויבת לגבי כל חלקי המידע אך הסודיות לא, כי הכותר משודר במצב גלוי. בעיה זו של הבטחת שלמות המידע הנלווה מתעורר בעיקר בפרוטוקול העברת מפתח והיא נקראת גם אריזת מפתח הצפנה. כלומר מציאת מנגנון בטוח להעברת המפתח והמידע הנלווה אליו בצורה בטוחה ומאומתת לצד השני. וכן שהחלק הגלוי במידע לא יסכן את סודיות הפרוטוקול או שלמותו. אפשר להשיג זאת על ידי שילוב המידע הנלווה בתהליך האימות. דרך אחרת להשגת אימות או הבטחת שלימות היא "הצפנה עם יתירות". כלומר ניסיון להשיג אימות על ידי קידוד המידע בדרך כלשהי כמו ריפוד במספר אקראי לפני ההצפנה. הרעיון הוא שאם מרפדים את המסר היטב לפני ההצפנה אפשר להשיג אימות בחינם. דוגמה טובה היא שיטת הריפוד OAEP. על כל פנים מתוך הטבלה עולה שהשיטה שאומצה בפרוטוקול SSH פחות בטוחה מהאחרות.
עמידה בפני שימוש לא ראוי וכיבוד ייחודיות

בסכמות הצפנה המבוססות על וקטור אתחול או Nonce חובה שוקטור האתחול יהיה ייחודי וחד פעמי. כלומר אין להשתמש בו שוב עם אותו מפתח להצפנת מסרים אחרים כיוון שקיים חשש שאם יימצא בלוק מידע שחוזר על עצמו הרי שהצפנה שלו תחת ווקטור אתחול קבוע עם אותו מפתח סודי עלול לייצר בלוק מוצפן זהה, מסיבה זו יש להבטיח שוקטור האתחול או המפתח, לפחות אחד מהם יהיה שונה. מגבלה זו היא באחריות המשתמש ומסתבר שקיימים היבטים מעשיים שמקשים על כיבודה בפועל. מפתחי מערכות נטו בעבר להתעלם ממנה מה שהוביל למערכות פגומות שניתן לפרוץ בקלות. הדוגמה הטובה ביותר היא פריצת פלייסטיישן 3 שנקראת Jailbreak. מסיבה זו פותחו מספר מצבי הפעלה שמביאים בחשבון עובדה זו. אם מבלי משים או במכוון המשתמש סיפק וקטור אתחול זהה, המערכת תהיה בטוחה (במגבלות מסוימות) ולא תהיה פרוצה לחלוטין, מערכת כזו נקראת Nonce Respecting או Misuse-resistance והיא תכונה חשובה בהצפנה מאומתת.
ביטחון

הגדרה קונקרטית של ביטחון סמנטי של הצפנה מאומתת היא על ידי מה שקרוי 'משחק' ו"יתרון" של "יריב" כאשר המושג "בטוח" אינו מוגדר פורמלית בהקשר זה, אלא פירושו שהיתרון של יריב מוגבל במקום ובזמן "זניח" בהתאם לפרמטר כלשהו שנתון לדיון. בצפנים סימטריים כמו AES למשל לא קיימת הגדרה פורמלית. באופן כללי בהקשר של ביטחון סמנטי של צופן סימטרי או אסימטרי המשחק מנוהל בצורה כזו שהיריב מגיש בפני האורקל או מציב האתגר, שאילתות עם זוגות מסרים  M_{0},M_{1} באורך שווה ומקבל בחזרה הצפנה של אחד מהמסרים באופן אקראי  M_{b} ( b הוא תוצאה של הטלת מטבע חדשה בכל שאילתא) ועליו לנחש בעזרת הטקסט המוצפן שקיבל בכל שאילתא, איזה מביניהם הוצפן כלומר:  b שווה "0" או "1" (אמת או שקר). היריב יחשב כמנצח אם יצליח בהסתברות גבוהה מחצי באחוז מסוים "שאינו זניח" לנחש נכונה בכל הניסויים שביצע. בניסוח פורמלי ההגדרה תחת מודל CCA או CPA היא:
או
בהקשר של הצפנה מאומתת את רעיון השלמות או האימות אפשר להגדיר בדרך דומה:
וכן
הרעיון של 'אי-זיוף' מוגדר באופן דומה:
וכן
קודי אימות מסרים תיקניים כמו אילו המתוארים לעיל כמו HMAC ,PMAC או UMAC ודומיהם מוגדרים בטוחים SUF-CMA שהיא ההגדרה המחמירה שכוללת גם את WUF-CMA. כמו כן ההגדרה של INT-PTXT חלשה מ-INT-CTXT.
אלגוריתמים

להלן רשימה נבחרת של אלגוריתמים להצפנה מאומתת המבוססת על צופן בלוקים וצופן בלוקים בר-התאמה, עם מידע נלווה או ללא מידע נלווה. כמה מהן סכמות מתקדמות בעלות מאפיינים נוספים כמו המאפיין של "הצפנה מאומתת דטרמיניסטית עם עמידות שימוש לא ראוי", שפירושה שסכמת ההצפנה תספק ביטחון סביר (במידת האפשר) גם אם השתמשו באותו וקטור אתחול פעמיים, ולא תקרוס לחלוטין. קטגוריה מתקדמת נוספת היא "עמידות מעבר לגבול יום-הולדת", דהיינו שסכימת ההצפנה מספקת ביטחון אף מעבר לדרישה המינימלית הנובעת מפרדוקס יום ההולדת שהיא פקטור של מחצית מאורך המפתח.
| סכמה | תאריך | סוג | תיאור | תקן |
| --- | --- | --- | --- | --- |
| EtM | 2000 | משולב | סכמה גנרית Encrypt-then-MAC הצפנה ואחריה אימות | ISO 19772 |
| RPC | 2000 | אינטגרלי | החדרת מונים וזקיפים לבלוקים לפני הצפנה בשיטת ECB |  |
| IAPM | 2001 | אינטגרלי | הצפנה מאומתת ראשונה שהומצאה וכן IACBC |  |
| XCBC | 2001 | אינטגרלי | דומה לרעיון של Jutla וכן XECB |  |
| TAE | 2002 | אינטגרלי | הסבה של OCB1 לצופן בלוקים בר-התאמה |  |
| CCM | 2002 | משולב | מצב מונה + CBC MAC | NIST 800-38C |
| CWC | 2004 | משולב | מצב מונה +  GF(2^{127}-1) בסגנון קרטר-ווגמן MAC |  |
| GCM | 2004 | משולב | מצב מונה +  GF(2^{128}) בסגנון קרטר-ווגמן MAC | NIST 800-38D |
| EAX | 2004 | משולב | מצב מונה + CMAC, וריאציה של CCM | ISO 19772 |
| CCFB | 2005 | אינטגרלי | דומה ל-RPC עם שרשור |  |
| CHM | 2006 | משולב | ביטחון מעל גבול יום-הולדת |  |
| SIV | 2006 | משולב | הצפנה מאומתת דטרמיניסטית עם עמידות שימוש לא ראוי | RFC 5297 |
| CIP | 2008 | משולב | ביטחון מעל גבול יום-הולדת |  |
| HBS | 2009 | משולב | הצפנה מאומתת דטרמיניסטית עם מפתח יחיד |  |
| BTM | 2009 | משולב | הצפנה מאומתת דטרמיניסטית עם מפתח יחיד (ללא פונקציית פענוח) |  |
| OCB1 | 2001 | אינטגרלי | פיתוח ממוטב של סגנון IAPM |  |
| OCB2 | 2004 | אינטגרלי | OCB1 משופר בסגנון AEAD | ISO 19772 |
| OCB3 | 2010 | אינטגרלי | שיפור של גרסאות OCB קודמות |  |
ראו גם

מצב הפעלה של צופן בלוקים
קוד אימות מסרים
לקריאה נוספת

Bellare, M.; Namprempre, C. (2000),  T. Okamoto (ed.), "Authenticated Encryption: Relations among notions and analysis of the generic composition paradigm", Extended abstract in Advances in Cryptology: Asiacrypt 2000 Proceedings, Lecture Notes in Computer Science, Springer-Verlag, 1976: 531, doi:10.1007/3-540-44448-3_41, ISBN 978-3-540-41404-9
הערות שוליים

↑  תיאור מתקפה על הריפוד, דיגיטל וויספר, גיליון 55, גיליון נובמבר, 31-אוקטובר-2014, המאמר השלישי, מאת שחר קורוט (Hutch). כולל הפניה למבוא למתקפת Padding Oracle בגיליון 16
↑  ssh insertion attack
↑  Weak CRC allows packet injection into SSH sessions encrypted with block ciphers
↑  The Software Performance of Authenticated-Encryption Modes
ויסוקו

| --- | --- |
סמל ויסוקוסמל ויסוקו
מראה פנורמי של ויסוקו
מראה פנורמי של ויסוקו
 מדינה:  בוסניה והרצגובינה בוסניה והרצגובינה
 מחוז:  זניצה-דובוי זניצה-דובוי
 ראש העיר:  אמרה באביץ'
 שפה רשמית:  בוסנית 
 תאריך ייסוד:  1355 
 שטח:  1.77 קמ"ר
 גובה:  508 מטרים
 אוכלוסייה:  ‏
  ‑ בעיר:  41,352 (2013)
  ‑ צפיפות:  179 נפש לקמ"ר (2013)
 קואורדינטות:  43°59′N 18°10′E﻿ / ﻿43.983°N 18.167°E﻿ / 43.983; 18.167
 אזור זמן:  UTC +1
 http://www.visoko.gov.ba
  מפת מיקום  מפה מפורטת   (למפת בוסניה והרצגובינה מוגדלת) סרייבו ביחאץ' באניה לוקה מוסטאר סרייבו המזרחית  זניצה טרבינייה הים האדריאטי  קרואטיה סרביה מונטנגרו א.ויסוקו(למפת בוסניה והרצגובינה רגילה) סרייבו ביחאץ' באניה לוקה מוסטאר סרייבו המזרחית  זניצה טרבינייה הים האדריאטי  קרואטיה סרביה מונטנגרו א.ויסוקו  he tabBackground:;tabBorder:#aaa;defaultTab:0;
 
וִיסוֹקוֹ (בבוסנית: Visoko) היא עיר במזרח בוסניה והרצגובינה השוכנת בשטח קנטון זניצה-דובוי.
היסטוריה

במהלך ימי הביניים הייתה ויסוקו בירת ממלכת בוסניה. ב-1463 נכבשה העיר על ידי צבאותיו של מוראט השני, סולטאן האימפריה העות'מאנית. ב-1878, לאחר קונגרס ברלין סיפחה האימפריה האוסטרו-הונגרית את אזור בוסניה ובכלל זה העיר ויסוקו. לאחר מלחמת העולם הראשונה נכללה ויסוקו בשטחי ממלכת יוגוסלביה.
באפריל 1941 פלשה גרמניה הנאצית ליוגוסלביה והכניעה אותה תוך ימים אחדים. העיר ויסוקו נכללה בשטחי מדינת קרואטיה העצמאית שנשלטה על ידי האוסטאשה. לאחר המלחמה וכינון יוגוסלביה התפתחה במקום תעשיית עיבוד עורות, עיבוד עץ וטקסטיל. בנוסף, בסמוך לעיר פעלו מכרות פחם וברזל. לאחר התפרקות יוגוסלביה והכרזת העצמאות של בוסניה והרצגובינה, פרצה מלחמת בוסניה ובמהלכה התחוללו בוויסוקו קרבות בין הכוחות היריבים שגרמו לנפגעים בנפש ולנזקים לרכוש.